**Molėtų rajono savivaldybės taryba**

**SPRENDIMAS**

**Dėl pritarimo Molėtų rajono savivaldybės dalyvavimui projekte ir jungtinės veiklos (partnerystės) sutarties pasirašymui**

2024 m. vasario 15 d. Nr. B1-37

Molėtai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, vykdydama Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.1 papunkčius, siekdama įgyvendinti Molėtų rajono savivaldybės 2024–2026 m. strateginio veiklos plano, patvirtinto Molėtų rajono savivaldybės tarybos 2024 m. sausio 25 d. sprendimu Nr. B1-1 „Dėl Molėtų rajono savivaldybės strateginio veiklos plano 2024–2026 metams patvirtinimo“, 03 programos „Gyvenamosios aplinkos tvarkymo, viešųjų paslaugų ir aplinkos apsaugos programa“ priemonę 03.2.2.2.3 „Balninkų buvusios mokyklos teritorijos aplinkos sutvarkymas“, Molėtų rajono vietos veiklos grupės „Keisdamiesi keičiame“ (toliau – VVG) vietos plėtros strategijos „Molėtų rajono VVG teritorijos vietos plėtros strategija 2014–2020 m.“ 1 prioriteto „Socialinės ekonomikos ir bendradarbiavimo vystymas“ priemonę Nr. LEADER-19.2-SAVA-5 „Kaimo gyventojams skirtų pagrindinių vietos paslaugų ir susijusios infrastruktūros gerinimas“, atsižvelgdama į viešosios įstaigos universalaus daugiafunkcio centro „Kaimynystės namai“ 2024 m. sausio 30 d. raštą Nr. B20-401 „Dėl prašymo Molėtų rajono savivaldybės administracijai tapti vietos projekto „Sveikatingumo infrastruktūros aktyviam poilsiui ir turiningam laisvalaikiui sukūrimas Balninkuose“ partneriu“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija partnerio teisėmis dalyvautų pareiškėjos viešosios įstaigos universalaus daugiafunkcio centro „Kaimynystės namai“ projekto

„Sveikatingumo infrastruktūros aktyviam poilsiui ir turiningam laisvalaikiui sukūrimas Balninkuose“ pagal VVG vietos plėtros strategijos „Molėtų rajono VVG teritorijos vietos plėtros strategija 2014–2020 m.“ 1 prioriteto „Socialinės ekonomikos ir bendradarbiavimo vystymas“ priemonės Nr. LEADER-19.2-SAVA-5 „Kaimo gyventojams skirtų pagrindinių vietos paslaugų ir susijusios infrastruktūros gerinimas“ veiklose.

1. Įsipareigoti Molėtų rajono savivaldybės biudžeto lėšomis padengti ne mažiau kaip 4,2472 proc., bet ne daugiau kaip 4000 eurų tinkamų finansuoti projekto išlaidų.
2. Pritarti projekto „Sveikatingumo infrastruktūros aktyviam poilsiui ir turiningam laisvalaikiui sukūrimas Balninkuose“ įgyvendinimo jungtinės veiklos (partnerystės) sutarties pasirašymui su 1 punkte nurodytu pareiškėju.
3. Įpareigoti Molėtų rajono savivaldybės administracijos direktorių pasirašyti jungtinės veiklos (partnerystės) sutartį su pareiškėju.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika